**Elektrický rušeň 350** (podľa starého označenia ČSD **ES 499.0**) je dvojsystémový elektrický rušeň prezývaný *Dvojprúdovka [Slovenská],* *Gorila* *[Slovenská], Krysa*, *Potkan* alebo *Fén*. Patrí k najrýchlejším a najvýkonnejším rušňom vyrobeným v Česko-Slovensku, momentálne prevádzkovaný Železničnou spoločnosťou Slovensko. Vyrábal ho podnik Škoda Plzeň pod typovým označením **55E**.

História
--------

Koncom 60. rokov sa vplyvom stále rastúcej hmotnosti vnútroštátnych a medzinárodných rýchlikov a nedostatku výkonných rušňov, ktoré by tieto rýchliky viedli, začalo v Česko-Slovensku uvažovať o vývoji nového radu rušňov. Dňa 23. decembra 1969 podalo Federálne ministerstvo dopravy ČSSR oficiálnu zákazku na vývoj dvojsystémového rýchlikového rušňa s výkonom 4 000 kW a maximálnou rýchlosťou 160 km/h (pre podvozok a ďalšie mechanické časti až 200 km/h). Ďalej bola požadovaná hmotnosť rušňa do 89 ton a výkonná elektrodynamická brzda.

Vývojom nového rušňa bol poverený podnik Škoda Plzeň, šéfkonštruktérom bol Ing. František Palík, CSc.

V roku 1972 bol osadený rušeň E 469.3030 (124.601-6) novými podvozkami, určenými pre rad 350 a následne aj pre rušne Škoda II. generácie. Na železničnom testovacom okruhu pri Velime dosiahol takto upravený rušeň rýchlosť 218 km/h. V roku 1973 bol vyrobený prvý prototyp označený ako ES 499.0001 a ten dosiahol dňa 3. apríla 1974 na ŽTO pri Velime rýchlosť 180 km/h. O rok neskôr bol vyrobený druhý prototyp (ES 499.0002), ten mal sprevodovanie až na rýchlosť 200 km/h. Počas jesene 1975 bolo vyrobených 18 sériových rušňov, pričom cena jedného rušňa bola 6 500 000 Kčs.

Popis
-----

Rušeň rady 350 mal na svoju dobu moderný hranatý dizajn. Na pravej bočnici sú žalúzie výduchov chladenia, do ktorých uprostred zasahuje odporová skriňa.

Podvozok disponuje dvojstupňovým odpružením skrutkovými pružinami s priečnym a zvislým tlmením hydraulickými tlmičmi. Na ráme podvozku sú umiestnené štyri jednosmerné trakčné motory AL 4741 Flt, každý s výkonom 1000 kW. Regulácia otáčok je odporová a má 56 stupňov. Prenos sily na jednotlivé nápravy je riešený kĺbovou spojkou Škoda. Tento rušeň je vybavený pneumatickou priamočinnou brzdou, elektrickou samočinnou brzdou, zaisťovacou brzdou a tiež elektrodynamickou brzdou s výkonom 3600 kW, tá sa dá aktivovať pri rýchlostiach vyšších ako 60 km/h.

Rušeň rady 350 predbehol možnosti vtedajšej infraštruktúry a jeho potenciál bol dlhú dobu nevyužitý.

Prevádzka
---------

 ZSSK 350.020 na RR Považan 

Pohľad na riadiaci pult rušňa 350, s vlakovým zabezpečovačom ETCS.
Celkovo bolo vyrobených 20 rušňov radu 350, v súčasnosti (2023) je ich v prevádzke 15. Rušeň 350.009 bol zničený pri tragickej nehode pri Nových Kopistách v novembri 1989  a rušeň 350.010 pri tragickej nehode Expresu Meridian na Bratislavskej hlavnej stanici dňa 28. júna 1977. Rušeň 350.011 bol poškodený (zničené jedno čelo) po náraze so sypačom pri Liptovskom Mikuláši večer 23. 1. 2013. Po oprave v ŽOS Vrútky a prevoze počas 2. a 3. septembra 2014 do domovského depa je v opäť v prevádzke. Rušeň 350.005 ukončil svoju prevádzku 2.7.2021, kedy bol odstavený z dôvodu kilometrického nábehu na hlavnú opravu, no z dôvodu nedostatku financií sa nepočíta s jeho opravou a prevádzkou. Rušeň 350.001 prezývaný Aristokratka, je odstavený z dôvodu zahorenia elektroniky dňa 18.7.2023 v Trnave. Oprava rušňa je neefektívna a už sa s ňou nepočíta z dôvodu nabehania kilometrov na EH. Rušeň 350.013 je odstavený z dôvodu nabehania kilometrov na EH. S EH sa už nepočíta, pretože nemá zabudovaný systém ETCS. S ostatnými rušňami bez zabudovaného systému ETCS sa od následujúceho grafikonu taktiež nepočíta (6ks), čiže pri najbližšej EH budú odstavené ako zdroj náhradných dielov pre rušne s ETCS (9ks). Všetkých 15 rušnov je dislokovaných v rušňonom depe v Bratislave.

Vozbu vlakov EC ukončili s príchodom slovenského GVD 2023/2024. Inak sú používané pri vozbe regionálnych rýchlikov, rýchlikov a vlakov InterCity na trati Bratislava - Žilina - Košice spolu s rušňami radov 361, 362 alebo 383.

Referencie
----------

1. ↑   *Rušne radu 350 (ES 499.0)* [online]. rail.sk, [cit. 2024-01-31]. Dostupné online.
2. ↑  VOJTEK, Milan. *2012 – Svět 1435 milimetrů – Je libo vyfoukat vlásky?* [online]. Trnava: VLAKY.NET, 2013-07-20, [cit. 2024-01-31]. Dostupné online.
3. ↑   *Nehoda pri nových Kopistách* [online]. railvolution.net. Dostupné online. [nefunkčný odkaz]
4. ↑   *30 rokov nehody expresu Meridian v Bratislave* [online]. Railpage.net, 2007-04-26, [cit. 2021-08-24]. Dostupné online.
5. ↑   *Zrážka vlaku IC s posypovým autom* [online]. streka.net. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Elektrický rušeň 350**

Externé odkazy
--------------

* Atlaslokomotiv.net - 350 (ES 499.0)
* Prototypy.cz - rada 350
* VLAKY.NET - Obehy HDV[nefunkčný odkaz]
* VLAKY.NET - Rad 350 "Gorila"
* Youtube.cz - Video s lokomotívou rady 350
* Youtube.cz - Jazda na stanovišti rady 350

| * z
* d
* u
České a slovenské rušne a jednotky |
| --- |
| Elektrické rušne na jednosmerný prúd | 
* *100*
* *106*
* 110
* 111
* *112*
* 113
* 114
* 121
* 122
* 123
* 124
* 125.8
* 130
* 131
* 140
* 141
* 150
* 151
* 162
* 163
* *169*
* *180*
* 181
* 182
* 183
* 184

 |
| Akumulátorové rušne | 
* *103*
* *199*
* 199.4

 |
| Elektrické rušne na striedavý prúd | 
* *209*
* 210
* 218
* 230
* 240
* 241
* 242
* *260*
* 263

 |
| Elektrické rušne viacsystémové | 
* 340
* 350
* 361
* 362
* 363
* 363.5
* 371
* 372
* 380
* 381
* 383

 |
| Elektrické vozne a jednotky na jednosmerný prúd | 
* 405.95
* 411.9
* 420.95
* 425.95
* 440
* 451
* 452
* 460
* 470
* 471
* 495.95

 |
| Elektrické jednotky na striedavý prúd | 
* 560
* 561

 |
| Elektrické jednotky viacsytémové | 
* 640
* 650
* 660 ČD
* 660 ZSSK
* 661
* 671
* 680

 |
| Motorové rušne | 
* 700
* 701
* 702
* 702.9
* 703
* 703.5
* 703.7
* 704
* 704.5
* 705.9
* 706.4
* 706.42
* 706.45
* 706.5
* 706.6
* 706.95
* 708
* 709 (709.4
* 709.5
* 709.6
* 709.7)
* 710
* 711
* 711.5
* 711.7
* 711.8
* 712
* 714
* *715*
* 716
* 717
* *718*
* 719
* 720
* 721
* 724.7
* 725
* 726
* 729 (729.5
* 729.6)
* 730
* 731
* *735*
* 736
* 740
* 740.3
* 741.5
* 741.7
* 742
* 742.7
* 743
* 744.5
* 744.7
* 745
* 748.45
* 748.47
* 748.5
* 749
* 750
* 750.7
* 751
* *752*
* 752.6
* 753
* 753.7
* 754
* *755*
* 756
* 757
* *759*
* 770 (770.0
* 770.5
* 770.6)
* 771 (771.0
* 771.5
* 771.7
* 771.8)
* *772*
* 773
* 774.5
* 774.7
* *775*
* *776*
* *781*
* 796
* 797
* 798
* 799

 |
| Motorové vozne a jednotky | 
* *801*
* 805.9
* 809
* 810
* 811 ČD
* 811 ZSSK
* 812 ČD
* 812 ZSSK
* 813
* 814
* 815
* *820*
* 830
* 831
* *835*
* 840
* 842
* 843
* 850
* 851
* *852*
* 853
* 854
* *860*
* 861
* *890*
* 891
* 892 (MVTV 02)
* 893 (MVTV 03)
* *894*

 |
| Nepoužívané rady sú vyznačené *kurzívou*. |